PATVIRTINTA
Kalvarijos vaikų lopšelio-darželio „Žilvitis“ direktoriaus 2026 m. lapkričio 10 d. 
įsakymu Nr. V-177(1.6E)

RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBŲ PROJEKTO „KURIU, ŽAIDŽIU IR  GAMTĄ SAUGAU“ NUOSTATAI

I SKYRIUS
BENDROSIOS NUOSTATOS

1. Respublikinės ikimokyklinio ir priešmokyklinio amžiaus vaikų kūrybinių darbų projekto „KURIU, ŽAIDŽIU IR GAMTĄ SAUGAU“ (toliau – Parodos) nuostatai reglamentuoja projekto tikslą, uždavinius, dalyvius, darbų pateikimo ir organizavimo tvarką.
2. Parodos organizatorius – Kalvarijos vaikų lopšelis-darželis ,,Žilvitis“ (J. Basanavičiaus g. 21A, Kalvarija LT- 69220).
3. Parodą organizuoja Kalvarijos vaikų lopšelio-darželio ,,Žilvitis“ priešmokyklinio  ugdymo vyresnioji mokytoja Lina Antipovienė, priešmokyklinio ugdymo mokytoja Rūta Šidlauskienė, ikimokyklinio ugdymo mokytoja Edita Rožaitienė ir ikimokyklinio ugdymo mokytoja Ugnė Rūtelionytė. 
4. Parodos koordinatorius – Kalvarijos vaikų lopšelio-darželio ,,Žilvitis“ direktoriaus pavaduotoja ugdymui Janina Bukevičienė el. paštas janina.bukeviciene@zilvitiskalvarija.lt
5. Parodos nuostatai skelbiami Kalvarijos vaikų lopšelio-darželio ,,Žilvitis“ internetinėje svetainėje https://www.zilvitiskalvarija.lt/ ir „Facebook“ grupėje „Auklėtoja auklėtojai“ (idėjos, darbeliai, pamokėlių planai).
6. Virtualus suskaitmenintas parodos eksponavimas „Facebook“ internetinėje erdvėje uždaroje grupėje ,, KURIU, ŽAIDŽIU IR GAMTĄ SAUGAU“
  https://www.facebook.com/groups/1824312015237155
7. Projektas vykdomas nuo 2026 m. lapkričio 12 d. iki 2026 m. lapkričio 30 d.

II SKYRIUS
TIKSLAS IR UŽDAVINIAI

8. Tikslas – skatinti vaikų, tėvų, mokytojų kūrybiškumą, fantaziją bei išradingumą, kuriant žaislus ir panaudojant tvarias priemones (kartonines dėžes, tualetinio popieriaus ritinėlius, laikraščius, gamtinę medžiagą, kiaušinių dėklus, plastikinius butelius ir jų kamštelius, tekstilės likučius. ir t.t.).
9. Uždaviniai:
9.1. Formuoti vaikų atsakingą požiūrį į aplinką ir skatinti tausoti gamtos išteklius;
9.2. Lavinti vaikų, tėvų ir mokytojų kūrybiškumą, vaizduotę bei gebėjimą iš antrinių žaliavų kurti naujus, originalius žaislus;
9.3. Suburti bendrai veiklai vaikus, tėvus, mokytojus bei suteikti vaikams teigiamų emocijų;
9.4. Stiprinti ikimokyklinio ir priešmokyklinio ugdymo įstaigų bendradarbiavimą, dalijantis kūrybinėmis idėjomis ir gerąja patirtimi.

III SKYRIUS
DALYVIAI

10. Parodos dalyviai – Lietuvos Respublikos ikimokyklinio ir priešmokyklinio ugdymo įstaigų ugdytiniai, tėvai, mokytojai, mokytojo padėjėjai.

IV SKYRIUS
ORGANIZAVIMO TVARKA IR VYKDYMAS

11. Dalyvių skaičius iš vienos įstaigos neribojamas:
11.1. Vienas Parodos dalyvis (kolektyvas) gali pateikti ne daugiau kaip 3, įgyvendintos veiklos kokybiškas, ryškias nuotraukas ar koliažus, atitinkančius parodos reikalavimus. Darbai talpinami socialinio tinklo „Facebook“ uždaroje grupėje ,,KURIU, ŽAIDŽIU IR  GAMTĄ SAUGAU“;
11.2. Projekto dalyviai įgyvendina menines veiklas, naudodami buitinius likučius (kartonines dėžes, tualetinio popieriaus ritinėlius, laikraščius, gamtinę medžiagą, kiaušinių dėklus, plastikinius butelius ir jų kamštelius, tekstilės likučius ir t.t.);
11.3. Įkeliant nuotrauką, viršuje turi būti parašytas įstaigos pavadinimas, grupės pavadinimas ar vaiko vardas, amžius, pedagogo/-ų ar tėvų vardas, pavardė;
11.4. Darbai, neatitinkantys parodos reikalavimų, ar per vėlai pristatyti, nebus publikuojami.

V SKYRIUS
BAIGIAMOSIOS NUOSTATOS

12. Pateikdamas darbus parodai autorius tampa parodos dalyviu.
13. Už autorinių teisių pažeidimus atsako nuotraukas pateikę asmenys.
14. Parodos dalyviai, siųsdami darbus parodai, patvirtina, kad parodos dalyvių (vaikų, pedagogų ir kt.) asmens duomenys buvo gauti teisėtai, nepažeidžiant apsaugos duomenų reikalavimų.
15. Projekto dalyviams bus parengta Kalvarijos vaikų lopšelio-darželio ,,Žilvitis“ direktoriaus padėka ir pažyma, patvirtinanti apie dalyvavimą projekte. Padėka ir pažyma bus įkeltos į socialinio tinklo „Facebook“ uždarą grupę ,,KURIU, ŽAIDŽIU IR  GAMTĄ SAUGAU“.
16. Organizatoriai pasilieka teisę koreguoti parodos nuostatus. 

__________________________


